La Secretaria de Polítiques Digitals dins el marc del Programa Operatiu FEDER de Catalunya 2014-2020, té atorgada les funcions d'agent facilitador, amb la finalitat d'impulsar el desenvolupament de projectes TIC amb encaix dins l'Eix 2 (Millorar l'ús i qualitat de les TIC i l'accés a les mateixes) del Programa Operatiu.
Aquestes operacions són cofinançats en un 50% pel Fons Europeu de Desenvolupament Regional (FEDER).
Actualment, dins aquest objectiu estratègic i emmarcats en l'Agenda Digital a Catalunya, hi ha aprovades 16 operacions, que en el seu conjunt tenen una afectació transversal a diferents àmbits de l'administració (Justícia, Agricultura, Ensenyament, Cultura, Empresa, Governació i Treball) i compleixen alguna de les següents funcions:
Convé destacar que la SPD segueix treballant per incloure noves operacions TIC que encaixin amb el Programa Operatiu FEDER.
En aquest sentit, es preveu una despesa elegible global per aquestes operacions d'uns 300M€, que suposarà una ajuda FEDER d'aproximadament 150 M€.
Podeu consultar més informació de les operacions programades clicant a l'enllaç "Resum programació FEDER 2014-2020".
Mitjançant l'Acord de Govern, de 22 d'octubre de 2019, el Govern de la Generalitat de Catalunya va aprovar l'encàrrec a Infraestructures de la Generalitat de Catalunya, SAU [URL] per al desplegament de trams i la redacció de projectes executius d'extensió de la xarxa pública de fibra òptica.
Aquest projecte s'emmarca dins de l'eix 7, Infraestructures tecnològiques, de l'Agenda digital a Catalunya 2020, pel qual es considera prioritari l'impuls de les xarxes de nova generació en tot el territori, considerant especialment important la connectivitat de les àrees empresarials, centres prestadors de serves públics com ara escoles, centres sanitàries i centres de recerca, entre d'altres.
En aquest context, el projecte de desplegament de xarxa de fibra òptica contribueix a l'administració pública ser més eficient i oferir serveis de millor qualitat.
Per dur a terme aquests objectius, el projecte global de connectivitat es vertebra en actuacions diferenciades:
En el marc d'implantació de l'Administració electrònica, model d'Administració pública basada en l'ús intensiu de les tecnologies de la informació i la comunicació, des de l'Agència Catalana del Consum (ACC) s'ha liderat un projecte per a la implantació del Sistema d'Informació de Consum (en endavant SIC).
El SIC ha de ser l'eina de gestió dels expedients de consum, no només per a l'ACC, sinó també per la resta d'organismes competents en la matèria, com Consells Comarcals, Ajuntaments i Diputacions.
El SIC facilita els tràmits als usuaris perquè poden fer les seves sol·licituds presencialment, via formulari web, amb la possibilitat d'afegir escanejada tota la documentació necessària, i via l'aplicació de consum InfoConsum des del seu mòbil.
En el present context de transformació tecnològica, esdevé d'especial rellevància la gestió ràpida i eficaç dels grans volums d'informació que es generen en el dia a dia.
En moltes ocasions se li suma una dimensió més a aquestes dades: la geolocalització.
De la necessitat d'ubicar espacialment grans volums d'informació neixen els Sistemes d'Informació Geogràfica (SIG o GIS en anglès).
En el marc del nou model de provisió centralitzada dels serveis TIC promogut des del CTTI, es vol establir una Plataforma GIS corporativa (Geographic Information System) disponible per a tota la Generalitat de Catalunya.
Des del Departament d'Empresa i Coneixement, en acompliment del pla de govern, s'està treballant per adaptar totes les aplicacions amb informació geogràfica a la plataforma GIS corporativa, pel qual en deriven diferents sub-projectes.
Aquesta compartició de capes de dades georeferenciades permet la consulta integrada de moltes dades per al ciutadà, les empreses (en localitzar els serveis, instal·lacions públiques o registrades) i és cabdal, per exemple, a efectes de seguretat davant de possibles catàstrofes atès el seu abast transversal per a tota la Generalitat.
L'abast del projecte recull cada un d'aquests sub-projectes per adaptar cadascuna de les aplicacions de les diferents unitats del Departament i organismes que gestionen informació geogràfica i que tenen visors per integrar-se amb el GIS Corporatiu.
Els objectius d'implementar una plataforma GIS Corporativa són:
És el projecte de modernització de l'Agència Tributària de Catalunya que arrenca a mitjans del 2014 i que pretén establir una relació de confiança amb els contribuents acompanyant-los a través dels canals de comunicació més adequats en cada moment i en funció de les seves necessitats.
Per aconseguir-ho, s'ha de dotar a l'ATC d'una Plataforma de Serveis Digitals robusta i adequada que possibiliti realitzar aquesta transformació amb garanties d'èxit, millorant des del programari de Gestió Tributària i Recaptació, les eines de comunicació, introduint elements d'anàlisi de dades i de Big Data, establint mecanismes de control de la qualitat de les dades, desenvolupament del concepte d'expedient electrònic i, per descomptat, desenvolupant una plataforma omnicanal que ens permeti oferir als contribuents tota la informació i els processos que poden necessitar des del canal d'interacció triat, millorant l'eficiència i l'eficàcia de la carta de serveis de l'Agència reorientant-los en una visió centrada en el contribuent i les seves expectatives.
El Programa de Transformació Digital de la Protecció Social té l'objectiu de transformar la protecció social cap a una administració digital acostant-la a tota la ciutadania garantint la facilitat, l'omnicanalitat, i sobretot les condicions adients de seguretat i fiabilitat de la informació, creant nous sistemes d'informació (tSocial i dSocial) que assumeixin, de forma gradual, els serveis de les aplicacions actuals del Departament de Treball, Afers Socials i Famílies.
Aquest programa desenvoluparà les següents funcions i objectius:
Sistema digital totalment obert als ramaders/es i a les empreses per a millorar i diversificar les vies de comunicació amb l'Administració i agilitzar els tràmits administratius fent ús de les noves tecnologies.
L'accés dels ramaders/es al programa els permet intervenir de manera directa en la gestió de les seves explotacions i agilitza els tràmits relatius als moviments, la identificació dels animals i al registre de les explotacions, generant un estalvi substancial de temps i desplaçaments, sobretot en aquelles zones ramaderes on la dispersió i aïllament són més marcats.
L'objectiu és impulsar les polítiques de Govern Obert de la Generalitat de Catalunya unificant en un mateix espai, la home de Govern Obert i els tres portals que se'n deriven: Dades Obertes, Participació Ciutadana, i Transparència.
En el marc del projecte, s'està redissenyant l'estructura i ampliant els continguts i funcionalitats de cadascun dels tres portals i s'estan duent a terme diversos subprojectes interrelacionats, especialment en l'àmbit de la Transparència i les Dades Obertes.
L'obertura i publicació online de les dades, en molts casos, no només implica que els responsables d'aquesta informació dins l'Administració la facilitin per a la seva publicació, sinó que també requereix el desenvolupament de noves aplicacions tecnològiques que en facilitin la seva gestió i exportació, així com la creació de visualitzacions de les dades que contribueixin a una millor comprensió de la informació per part de la ciutadania.
La Declaració Única Agrària és una declaració anual obligatòria que ha de realitzar la persona titular de l'explotació agrària o ramadera ubicada a Catalunya. es Aquest nou sistema pretén disposar d'un sistema d'entrega de declaracions completament digital que faciliti la tramitació telemàtica de les declaracions agràries i ramaderes.
Aquest nou sistema digital permet la incorporació de nous processos de comunicació digital amb els declarants, i avança en fomentar i facilitar la interoperabilitat dels sistemes de les administracions autonòmiques, estatals i europees (Generalitat de Catalunya, Ministerio de Agricultura, Pesca, Alimentación y Medio Ambiente i la Unió Europea).
Es defineixen dues fites diferenciades al llarg del desenvolupament del projecte:
El seu objectiu és integrar l'oferta cultural en la web i desenvolupar una aplicació mòbil on les activitats culturals esdevinguin experiències en funció dels interessos del ciutadà/na.
Es dirigeix als diferents sectors culturals, a organitzadors i programadors, donant suport a la difusió de les seves activitats, i a la ciutadania en general, com a potencials usuaris/es, posant al seu abast informació contrastada d'una amplia selecció de les activitats culturals que se celebren a tot Catalunya.
El projecte Modernització de la Justícia a Catalunya consisteix a desenvolupar i desplegar un nou sistema d'informació per la gestió dels procediments judicials on hi participen els òrgans i unitats pròpies de l'Administració de Justícia, així com per a la gestió de la participació i les comunicacions amb els actors que s'hi relacionen, des dels Procuradors/es fins a Advocats/des i Graduats/des Socials, passant pels Cossos Policials, etc.
La base del nou sistema gravita sobre l'expedient electrònic i l'impuls processal, i ha de permetre dotar cada una de les diferents unitats de les eines per millorar tant l'eficiència com l'eficàcia en les seves funcions.
Aquest projecte ha de permetre assolir les fites següents:
El SIEP (Sistema d'Informació d'Execució Penal de Catalunya) és el sistema d'informació que ha de donar suport a les necessitats de l'execució penal de Catalunya en els àmbits d'adults, menors i víctimes, utilitzant palanques tecnològiques com la tramitació electrònica, els sistemes de biometria, la interoperabilitat i l'autoservei, i garantir l'eficàcia, eficiència i seguretat que requereix el món de l'execució penal.
En aquest projecte s'inclouen alguns dels blocs que conformaran el SIEP, concretament:
La finalitat de l'operació és dotar d'un sistema de registre i gestió electrònica a l'activitat registral de l'Administració per tramitar i donar resposta a les sol·licituds dels ciutadans/es i les entitats jurídiques.
En definitiva, per donar resposta a través de les TIC al compliment legal de:
Les actuacions dins la Transformació Digital Educativa tenen dos objectius principals:
Els objectius en detall son els següents:
Iniciatives que contribueixin a l'impuls del sector TIC català i de l'economia digital mitjançant el desenvolupament de solucions TIC específiques adaptades a les necessitats dels sectors productius.
Desplegament d'infraestructures experimentals al servei de les empreses tecnològiques que permetin situar Catalunya com un hub en tecnologies digitals avançades i especialment en el sector Mobile.
Millorar l'eficiència i competitivitat dels sectors productius a través de la transformació digital.
Així com el coneixement que les empreses catalanes tenen sobre les TIC mitjançant la sensibilització i acompanyament a projectes d'implantació.
Proveir d'entorns experimentals d'innovació digital per accelerar els processos d'adopció de les tecnologies digitals avançades.
Finalment incrementar l'impacte que genera la recerca i la innovació en la qualitat de vida dels ciutadans/ciutadanes.
Desenvolupar solucions i serveis tractors adreçats a resoldre necessitats i reptes socials, aconseguint una participació activa dels ciutadans/ciutadanes.
El meu Vall Hebron dóna nom al nou projecte de transformació digital per la millora de l'experiència del pacient, que té com a objectiu avançar en solucions més eficients i democràtiques per una atenció més personalitzada i integral en el contínuum assistencial, fent més accessible la informació i relació amb l'hospital i la creació d'eines que afavoreixin
la participació i implicació del pacient en el seu tractament i salut.
El nou projecte s'emmarca en el context de transformació d'hospital intel·ligent (SmartHospital) posant el focus sobre dos eixos: la personalització, integració i humanització de solucions d'SmartCare i la millora dels processos avançats per tal de garantir la seguretat, estabilitat i monitorització, SmartProcess.
L'objectiu principal del projecte One-Step ICTUS és l'abordatge del procés assistencial (PA) integral del pacient amb ictus a través de les TIC i la implementació de les tecnologies digitals que permetin maximitzar la seguretat, qualitat i eficiència en el diagnòstic i tractament.
La finalitat última del projecte és maximitzar la qualitat i eficiència de l'atenció assistencial, a través de la implementació d'un nou model d'atenció urgent del pacient amb ictus, l'ús i fusió de diferents tecnologies digitals, el foment de l'apoderament del pacient i familiars per al maneig de la malaltia, i la corresponsabilitat entre l'Hospital Vall d'Hebron i la indústria mèdica, durant tot el cicle de assistencial del pacient.
El projecte contempla un conjunt d'actuacions orientades a optimitzar el procés assistencial:
L'operació proposa la digitalització dels fons del Museu, en concret el fons fotogràfic de Pere Formiguera, obres de la col·lecció de romànic i obres en 3D, per oferir online part del catàleg de la col·lecció.
Un segon objectiu és produir i instal·lar museografia interactiva a les sales, per oferir diverses capes de lectura per a audiències múltiples, acostar les persones usuàries a la col·lecció del museu de forma dinàmica i directa i millorar, així, l'experiència de la visita.
El Programa proposa impulsar i coordinar els diferents agents de recerca i innovació en l'àmbit TIC per aconseguir que Catalunya esdevingui un Hub europeu i global en tecnologies digitals transformadores de la seva economia i societat.
Catalunya necessita construir, a més d'un model tradicional de Ciència i Tecnologia, un nou model de "High-Tech" per les tecnologies digitals avançades.
El sistema de R+D+i català disposa actualment d'una estructura de centres de recerca i tecnològics punters a escala Europea en aquest àmbit.
Tot i així, es necessari l'impuls d'un programa específic de recerca i innovació que generi sinèrgies i col·laboracions per potenciar la seva activitat i establir una visió conjunta de país en el desenvolupament de les tecnologies digitals avançades que doni resposta als reptes tecnològics associats al desplegament d'un "Smart Country".
El Programa de recerca i innovació de tecnologies digitals avançades dona resposta a aquesta necessitat a partir d'un esquema basat en un model "mission-driven", orientat als objectius estratègics del Govern i dels diferents departaments de la Generalitat de Catalunya, obert i col·laboratiu, que implica els centres de recerca i innovació TIC, les administracions, les empreses i la ciutadania segons el model de quàdruple hèlix promogut per la RIS3CAT.
A més, el programa també es basa en el model "dual-use", pel qual els resultats de la recerca són utilitzats pel sector públic i transferits al sector privat per a la generació de creixement econòmic, la creació de llocs de treball i l'assoliment de lideratge global.
Identificar i potenciar el desenvolupament tecnològic en àrees d'interès de l'àmbit de les tecnologies digitals avançades.
Establir col·laboracions i sinèrgies entre centres de recerca i innovació amb àmbits d'actuació en tecnologies digitals avançades, mitjançant la generació de projectes conjunts.
Potenciar el posicionament i reconeixement mundial per millorar la capacitat de captació de talent i d'inversions en recerca i innovació en aquest àmbit.
Impactar a l'administració, al sector productiu i als ciutadans/ciutadanes mitjançant la transformació digital.
L'operació proposa Analitzar, dissenyar, construir i implementar el conjunt de serveis d'administració electrònica per tal de donar compliment a la Llei 29/2010, de 3 d'agost, de l'ús dels mitjans electrònics al sector públic de Catalunya.
El Consorci d'Administració Oberta de Catalunya (AOC) té la missió de col·laborar amb l'Administració de la Generalitat, els ens locals i altres organismes públics, per: